
Цветни надежди

Имаме си нов парламент-седемцветен. Това със седемте цвята ми напомня за прекрасната дъга. Като, че броят на съставящите цветове е единственото общо между тях, поне засега. Дъгата създава ведро настроение, носи очакване за хубаво, чисто с появата си от благодатното слънце след дъжд. Очакваме нещо хубаво и от новия Парламент, появил се след дъжда от обещания на всички кандидати за слава.


Хората с увреждания отново възлагат надежди за приближаване към европейските стандарти и за отношение на държавата и обществото към тях не като към бреме, а като – равни. Всички знаем, че социална политика се прави от богата държава с развита икономика, а не с поадяния като на бедни роднини. Затова очакваме от новите парламентаристи да създават такива закони, че да име реални резултати, които да се почувстват от хората. Защото дълго време изпитваме вина от факта, че все не можем да усетим доброто, което ни се е случило. Ние не искаме много. 

Да ползваме законова уребда, позволяваща на инвалидите, нуждаещи се от помощни средства да получат качествени и удобни такива, а не единствените, които се предлагат. 

Безплатните пътувания с влак и автобус два пъти годишно да могат реално да се използват. Немислимо е в момента човек с инвалидна количка да пътува както с влак, така и с автобус. При използване на превоз с лек автомобил, отново безплатното пътуване е мираж.

Да ни се предостави възможност за реално включване в трудова дейност, за да можем да разгърнем и потенциала си за самопомощ.

Исканията си ще поставим пред народните представители, защото те искаха нашия вот и ние им го дадохме.

Една от основните задачи стояща пред организациите на СИБ в региона е подготовката за станалия традиционен преглед на самодейни състави на хора с увреждания. На заседание на РУС на СИБ от 24.06.2005 г. бе взето решение тази година, в началото на есента домакин на събитието да бъде Основна общинска организация гр. Плевен.

Лятото е в разгара си както и спортно-туристическата дейност на Общинската организация на СИБ. Проведе се спортен празник в парк „Кайлъка”, организират се екскурзии до забележителни и интересни места в страната.

Да се надяваме, че намеренията и обещанията ще станат реалност и след четири години ще ни създават приятни усещания от седемцветния парламент.
Николинка Димитрова

Исторически календар

Европейски съюз

Идеята за Обединена Европа някога е била само мечта в главите на философи и мечтатели. Днешният Европейски съюз (ЕС) е резултат от работата на поколения жени и мъже, работещи за обединяването на Европа. Робер Шуман, министър на външните работи на Франция, прегръща една идея, родена от Жан Моне, и на 9 май 1950 предлага да се създаде Европейска общност за въглища и стомана (ЕОВС). Като в страните, които преди са водили войни помежду си, производството на въглища и стомана се обединява и минава под общо управление.
Първата крачка на европейската интеграция е направена, когато шест страни (Белгия, Федерална Република Германия, Франция, Италия, Люксембург и Холандия) установяват общ пазар на въглища и стомана. Целта е, в контекста на разрушителните последици от Втората световна война, да се гарантира мира между победените и победилите европейски нации на базата на общо управление и взаимен контрол над тежките им индустрии, осъществявани от общите институции на ЕОВС. Постепенно шестте държави разширяват икономическата си интеграция, създавайки Европейската икономическа общност, базирана на общ пазар на стоки и услуги. Интеграцията е толкова успешна и плодоносна, че Дания, Ирландия и Великобритания решават да се присъединят към трите общности. Това първо разширение - от 6 до 9 страни, се осъществява през 1973. В стремежа си да бъде въведена ефективна регионална политика през 1975 е основан един от най-важните финансови инструменти на Европейския съюз - Европейският фонд за регионално развитие. Въвеждането на Европейската валутна система през 1979 насърчава страните-членки на Европейските общности да съблюдават от общ интерес строга валутна и финансова политика, дисциплинираща техните икономики. През 1981 Гърция се присъединява към Общностите, последвана през 1986 от Испания и Португалия. Междувременно политическите очертания на Европа значително се променят с падането на Берлинската стена през 1989. В отговор на бързите политически промени в Източна Европа, Европейските общности също се променят. 
През декември 1992 в Маастрихт Европейският съвет постига съгласие за нов договор. Той именно създава Европейския съюз с влизането си в сила на 1 ноември 1993.   На 1 януари 1995 към ЕС се присъединяват още три страни: Австрия, Финландия и Швеция. Към този момент ЕС вече наброява 15 страни-членки. В средата на 90-те години на Европейския съюз са представени кандидатурите за пълноправно членство на бившите страни от съветския блок - България, Чехия, Унгария, Полша, Румъния и Словакия, на трите балтийски страни - Естония, Литва и Латвия, на една от републиките на бивша Югославия - Словения, и на две средиземноморски страни - Кипър и Малта, които заедно с кандидатурата на Турция вече са 13 нови държави, "тропащи на вратата" на Обединена Европа. 
На 1 май 2004 пълноправни страни-членки на ЕС, като първа вълна от петото разширяване, стават 10 от 12-те държави, без България и Румъния, които ще се присъединят към Съюза, като втора вълна, на 1 януари 2007. Присъединяването ще стане факт веднага щом асоциираната страна е способна да поеме задълженията за членство, като задоволи икономическите и политическите критерии." В същото времe, Съветът определя изискванията за членство, известни като "критериите от Копенхаген": 
1. Стабилност на институциите, гарантиращи демокрация, законност, зачитане на човешките права и защита на малцинствата; 
2. Наличие на функционираща пазарна икономика, способна да се справя в условията на конкуренция с пазарните сили в Съюза; 

3. Способност да се поемат ангажиментите за членство, включително за целите на политическия, икономическия и валутния съюз. Оценката на напредъка на всяка страна-кандидатка в нейната подготовка за присъединяване се извършва чрез представянето на Редовни доклади на Европейската комисия пред Съвета на ЕС.   Разширяването на ЕС може да бъде успешно само ако процесът е прозрачен и има демократичната подкрепа на гражданите на страните-членки и на страните-кандидатки за членство.
Лично мнение

СЪЗНАНИЕ ЗА ИНВАЛИДНОСТ ИЛИ "ИНВАЛИДИЗИРАНО" СЪЗНАНИЕ?
Откъс

Инвалидността е технически проблем - нищо повече, нищо по-малко. По силата на самия факт на увреждането инвалидът е по-малко способен и има пред себе си по-ограничен кръг от възможности в сравнение с не-инвалида. (Слепият не може да управлява автомобил, глухият - да слуша музика, немият - да произнася речи, безръкият - да рисува, неспособният да движи краката си - да танцува... Излишно е да се обяснява защо хората с изброените увреждания не могат да вършат още много други неща, а това, че стоящите пред тях възможности - да бъдат наети на работа, да са равноправни граждани, та дори да се забавляват! - са ограничени.) Ще ми възразят, че терминът "инвалидност" е обидна дума и трябва да бъде заменен с по-подходящ.SСред организациите на и за инвалиди, а оттам - от правителството и следователно в цялото общество, все по-настойчиво се говори за "обидното" съдържание, влагано в думата "инвалид". Тази истерична терминофобия, довела до "окончателното и безвъзвратно" заличаване на понятието "инвалид" от речника на "почтените, възпитани и добронамерени хора", се извърши с такава показна и безапелационна непримиримост (и то най-вече от самите инвалиди), че въобще не бяха отчетени някои от безобидните й нюанси, да не говорим за чисто езиковото удобство на употребата й - нейната краткост. За онези, които не знаят, бих искал да поясня, че английската дума "invalid" има няколко значения. Наред с негативните й конотации "незаконен", "недействителен/неистинен", "дисфункционален" и "болник", тя може да означава и "неоценим" (сиреч такъв, който не сме в състояние да оценим), а също и "болен", "недееспособен".Можем ли да наречем човек с видимо увреждане "здрав" в пълния смисъл на думата? Ако напр. не съм способен да ходя, защото краката ми са увредени, мога ли да нарека тази си неспособност "здраве"? Може би ще "избягам" от прекия отговор чрез един от най-старите (и между другото - най-удобни) трикове - поставянето на граници. Ще кажа, че трябва (ясно) да разграничаваме увреждането от болестта; че болестта е необичайно състояние на организма, а увреждането - хроничен проблем, с който просто свикваш и който може да бъде компенсиран (в случая с инвалидна количка); че болестта е абнормна дисфункция, а увреждането - само затруднение; че болестта поразява целия организъм, а увреждането - само част от негол.Как тогава може сериозно да се отстоява тезата, че инвалидността не е болест и недееспособност? Нещо повече: как може да се твърди, че тя е не недостиг, а възможност?! Въпреки това всички предложения за запълване на празнотата, оставена от низвергнатата дума "инвалид", са насочени именно към "позитивиране" на понятието, а следователно - и на стоящия зад него проблем. Словесната еквилибристика започна с "изобретяването" на термина "хора с увреждания". Чрез въвеждането на това понятие (казват) се целяло акцентът да се постави не върху увреждането (инвалидността), а върху самия човек. (Може би защото в израза думата "хора" стои преди "увреждания"!?) Тази цел обаче не само че не беше постигната, но и се получи точно обратен на желания ефект. С кого можем да сравняваме човека с увреждане, освен с човека без увреждания? Кой е еталонът, образецът, достойният за подражание, ако не човекът без увреждания? Най-после, с какво това понятие е по-различно от термина "инвалид"? Независимо от това, че в него присъства думата "човек/хора", в основата му си остава уточняващият термин - "увреждане". (Ако водещата дума беше "човек/хора", това би трябвало да означава, че останалите хора, хората без увреждания, не са съвсем или изобщо не са хора!!!) Ако това е така, понятието "хора с увреждания" не само че носи негативните оттенъци на термина "инвалид", но дори е по-"лошо" (по-негативно) от него. Едно е да кажеш за някого, че е болен или че е във фактическа невъзможност да върши определени неща, съвсем друго е да го "етикираш" като "увреден" (все пак разликата между "човек с увреждане" и "увреден човек" е само в местата на думите, нали?!). Но мина време и "майсторите" на словесната еквилибристика усетиха, че с "новото" понятие нещо не е наред. Терминът "увреждане" някак не "пасваше" на съвременните тенденции, някак си разваляше "фасадата" и - най-важното - не носеше онази позитивност, първоначално заложена в определението "хора с увреждания". И ето, "роди" се нов, още по-странен термин, в който вече (най-после) нямаше "лоши" думи: "хора със специфични потребности". Той и кореспондиращото с него понятие "хора със специални нужди!" си заслужава да бъдат обсъдени най-вече заради своята неопределеност, обърканост и неразбираемост. Какво ще рече "хора със специфични потребности"?
Иван Бозуков
Предизвикателствата на природата
Започнаха топлите и слънчеви дни. Очакваме лятото с нетърпение заради предстоящите отпуски, краткотрайни излети и разходка из природата. Но възможностите за остри отравяния са напълно реални. Какво може да очакваме през лятото-ужилвания от насекоми и отравяния от растения. Отровата на осите, пчелите и стършелите съчетава взаимодействието между алергогенно и токсично деиствие. Образува се със защитна цел, защото ужилванията от тези насекоми се смятат за защитни реакции. Ужилванията могат да бъдат единични или множествени, предимно по откритите части на тялото, по лицето, щията, близо до кръвоносен съд или при ужилването отровата да попадне директно в кръвоносен съд. Признацитер са остра болка на мястото на ужилването, зачервяване, чувство на парене, сърбеж, оток, следи от прободна рана. Постепенно отокът се увеличава в следващите часове до 1-2 дни може да стане причина да се ограничат движенията на засегнатия крайник, лицето да се видоизмени, температурата да се повиши, да се появи втрисане, гадене с повръщане, като израз на общо токсичното действие на отровата. При множество ужилвания състоянието на болния може да бъде много тревожно и с неясен изход. Най-тежката реакция е алергичният шок-с нарушаване на съзнанието, оток на ларинкса, нарушение на дишането.Друга тревожна ситуация е ужилването в областта на устната кухина при попадане на насекомо с храна или напитка, или по невнимание. В такива случаи опасността е остро настъпил оток на езика, устните, пода на устната кухина със затруднение в дишането. 

Доболнично поведение:

-изваждане на жилото на пчелата или стършела

-дезинфекция на мястото на ужилването

-студени компреси или парченца лед на мястото на ужилването, особено в първите 2-4 часа след инцидента

-пострада;ия крайник да бтде в покой

-ужиленото място да не се излага на пряка слънчева светлина
-проследяване артериалното налягане

-при явления на токсо-алергичен шок- адреналин 1/3-1/2 амп. Субкутанно, венозни инфузии на Серум глюкоза, калциев клюконат при млади хора.
От около 300 000 вида растения, разпространени на земята, около 700 могат да предизвикат тежки , понякога смъртоносни остри отравяния. Отровата на тези растения  може да се съдържа във всички части или само в цветовете или плодовете му. Изсключително голямото разнообразие на растителните видове у нас, с невероятно красиви и привличащи вниманието цветови окраски, може да стане причина за остри токсични инциденти. Най-често летните месеци, през които природата изявява своята невероятна пъстрота, крият опастност от случайни отравяния, преди всичко в детската възраст поради любопитството на децата. Не са редки подобни случаи и при събиране на лечебни билки, които могат да бъдат особено опасни при невнимание и непознаване.

